Este un actor pe nume Dustin Hoffman.
Acum ceva timp a făcut un film despre care probabil aţi auzit,
se numeşte Absolventul.
Sunt două scene cheie în film.
Prima este scena seducţiei.
În seara asta nu voi vorbi despre asta.
(Râsete)
În a doua scenă, este dus la piscină de tipul în vârstă
și, ca proaspăt absolvent, tipul în vârstă îi spune un singur cuvânt,
doar unul.
Îl cunoaşteţi desigur.
Este „plastice”.
(Râsete)
Singura problemă este că era sfatul greşit.
(Râsete)
Să vă spun de ce.
Cuvântul ar fi trebuit să fie "silicon".
Şi motivul pentru care ar trebui să fie silicon
este că patentele de bază pentru semiconductori fuseseră deja făcute,
deja documentate
şi erau deja în construcție.
Silicon Valley tocmai se construia în 1967,
când a fost lansat acest film.
La un an după lansarea filmului,
a fost fondat Intel.
Dacă absolventul ar fi auzit cuvântul potrivit,
poate ar fi ajuns să fie pe scenă,
cu aceștia doi.
(Râsete)
Cât vă gândiţi la asta,
să vedem ce sfat am putea da
pentru ca următorul absolvent să nu devină vânzător Tupperware.
(Râsete)
În anul 2015, ce sfat aţi da oamenilor,
când duceţi un absolvent de facultate la piscină,
într-un singur cuvânt?
Cred că răspunsul ar fi „cod de viață”.
Ce este „cod de viață”?
Reprezintă diferitele moduri în care ne putem programa viaţa.
În loc să programăm computere,
folosim lucruri să programăm virusuri
sau retrovirusuri sau proteine
sau ADN sau ARN
sau plante sau animale sau alte creaturi.
Aşa cum probabil bănuiţi, această abilitate
de a determina viaţa să facă ce vrem,
ce este programată să facă,
ce ajungem în final să facem
este să facem ce ştim deja de mii de ani,
adică reproducere, schimbare,
amestecare, potrivire,
în toate formele de viaţă
şi să le accelerăm.
Şi asta nu este ceva nou.
Această sămânţă de muştar a fost modificată
astfel încât dacă o schimbi într-un anumit mod, devine broccoli.
Dacă o schimbi în alt mod, devine varză kale.
Dacă o schimbi în al treilea mod,
obţii conopidă.
Când ajungem pe pieţele organice,
ajungem într-un loc
unde oamenii schimbă de mult timp codul de viaţă al plantelor.
Astăzi, diferenţa este,
ca să folosim un termen neutru --
[Proiectarea inteligentă]
(Râsete)
Începem să practicăm proiectarea inteligentă.
Asta înseamnă că în loc să facem asta la întâmplare
şi să vedem ce obţinem peste generații,
introducem anumite gene, anumite proteine
şi schimbăm codul de viaţă în mod deliberat.
Asta ne permite să accelerăm modul în care are loc.
Să vă dau un exemplu.
Unii din voi se gândesc ocazional la sex.
Şi ne-am obişnuit cu felul în care am schimbat sexul.
Credem că este perfect normal şi natural să îl schimbăm.
Sexul s-a schimbat în timp --
de regulă, sex egal copii, în final.
Dar astăzi,
din sex plus pastile nu mai rezultă copii.
(Râsete)
Şi noi credem iar că asta este normal,
dar nu a fost aşa de-a lungul istoriei umane.
Şi nu este aşa nici la animale.
Avem impresia că deţinem controlul
aşa că sexul devine separat de concepţie.
Şi aşa cum vă gândiţi probabil la consecinţe
atunci când te joci cu aşa ceva
este un pic mai mult, este artă.
Nu ca la pictură sau sculptură,
ci în sensul tehnologiilor reproductive asistate.
Ce sunt acestea?
Tehnologiile reproductive asistate sunt procese asemenea fertilizării in vitro.
Există motive bune pentru folosirea fertilizării in vitro.
Unii oameni nu pot concepe altfel.
Dar când faci asta,
separi sexul de concepţie şi de copil.
Deci nu controlezi doar momentul când ai copii,
controlezi când şi unde este fertilizat copilul.
Ai separat deci copilul
de corp şi de actul de concepţie.
Şi dacă vă întrebaţi ce alte lucruri facem,
gândiţi-vă la gemeni.
Poţi îngheţa sperma, ouăle
şi poţi îngheţa ouă fertilizate.
Ce înseamnă asta?
Este un lucru bun dacă eşti un pacient cu cancer.
Vei face chimioterapie sau radiaţii
deci salvezi lucrurile astea,
nu le iradiezi.
Dar dacă le poți salva și îngheţa
şi poţi avea o mamă surogat,
înseamnă că ai decuplat sexul de timp.
Înseamnă că poţi avea gemeni născuți peste -- oh, 50 de ani?
(Râsete)
Peste o sută de ani?
Două sute de ani?
Şi astea sunt trei schimbări majore
care există acum, nu în viitor
și cu care ne-am obişnuit.
Înseamnă că acest cod de viaţă este o superputere.
O modalitate puternică de a schimba viruşi,
plante, animale,
poate chiar să evoluăm ca specie.
Este ceva la care eu şi Steve Gullans ne gândim de ceva vreme.
Hai să vedem care ar fi riscurile.
La fel ca tehnologiile puternice, ca electricitatea, automobilele,
computerele, şi aceasta poate fi folosită greşit.
Şi asta îi sperie pe mulţi.
Cu aceste tehnologii
poţi transforma fiinţele umane în himere.
Vă amintiți miturile greceşti în care se amestecau animale?
Unele din aceste tratamente
schimbă de fapt tipul sângelui.
Pun celule bărbăteşti în corp de femeie, sau invers
şi asta sună oribil
până când înţelegi motivul pentru care faci asta,
că înlocuieşti măduva pentru tratamentele pentru cancer.
Dacă luaţi măduva altcuiva,
poate schimbaţi anumite aspecte ale dvs.
dar vă și salvaţi viaţa.
Şi dacă vâ gândiţi la asta,
iată ce s-a întâmplat acum 20 de ani.
Ea este Emma Ott.
A fost recent admisă la colegiu,
studiază contabilitate.
Practică două sporturi, a fost şefă de promoţie.
Nimic neobişnuit,
cu excepţia faptului că este prima persoană născută din trei părinţi.
De ce?
Pentru că avea o afecţiune mitocondrială
pe care probabil a moştenit-o.
Așa că atunci când iei un al treilea ADN
şi îl introduci acolo,
salvezi viețile oamenilor.
Dar totodată faci inginerie germinativă de linie,
care înseamnă că dacă ea va avea copii, vor fi salvaţi
şi nu vor mai trece prin asta.
Şi copiii lor vor fi salvaţi,
şi nepoţii lor
şi așa mai departe.
Asta îngrijorează oamenii.
Acum 20 de ani, numeroase autorităţi au spus
hai să studiem asta o perioadă.
Există riscuri și dacă faci asta, şi dacă nu o faci,
pentru că există zeci de oameni salvaţi de această tehnologie,
şi ne gândim la ce s-ar întâmpla peste 20 de ani.
Dacă ne gândim la asta
şi spunem „Poate ar trebui studii pe durată mai mare,
să facem asta, sau aia”,
consecinţe sunt şi dacă facem şi dacă nu.
Cum ar fi bolile mortale,
care, de fapt nu sunt naturale.
Este normal ca oamenii să fie loviți
de epidemii masive de poliomielită, variolă sau tuberculoză.
Când vaccinăm oamenii, punem acolo lucruri care nu sunt naturale
în corpul lor
pentru că avem încredere că sunt mai multe beneficii decât riscuri.
Am obţinut plante și animale care nu existau,
putem hrăni şapte miliarde de oameni.
Putem crea noi forme de viaţă.
Creezi noi forme de viaţă şi asta sună groaznic
şi teribil de deranjant,
până când realizezi că ele sunt pe masa ta.
Florile de pe masa din sufragerie,
nu este nimic natural la ele,
pentru că oamenii au reprodus florile să aibă acea culoare,
acea mărime, să ţină o săptămână.
Nu faceţi cadou flori sălbatice
pentru că ele nu ţin mult.
Astfel,
îl zăpăciţi pe Darwin.
Vedeți, de patru miliarde de ani
tot ce a existat pe planetă a avut două principii:
selecţia naturală şi mutaţiile genetice.
Iar ceea ce a trăit şi a murit, ce a fost structurat
a fost acum dat peste cap.
Ceea ce am făcut
a fost să creăm un sistem evolutiv paralel
în care facem selecţii artificiale şi mutaţii genetice non-aleatoare.
Să vă explic.
Asta este selecţie naturală.
Asta nu este.
(Râsete)
Ce se întâmplă de fapt --
am reprodus lupi acum mii de ani
în Asia Centrală pentru a-i transforma în câini.
I-am transformat în câini mari
şi câini mici.
Dar dacă iei un chihuahua
pe care îl vezi în genți Hermès pe Fifth Avenue
şi îl laşi liber în Africa,
poţi vedea selecţia naturală în acţiune.
(Râsete)
Puține lucruri pe Pământ
sunt mai puțin naturale decât lanurile de porumb.
Dacă mergi într-o pădure virgină nu ai să vezi niciodată
o plantă care creşte în rânduri ordonate,
în acelaşi timp,
fără să existe şi alte plante acolo.
Într-un lan de porumb
selectezi ce trăieşte şi ce nu.
Şi această selecţie nu este naturală.
La fel se întâmplă cu grâul şi cu orezul.
Este la fel și cu oraşele şi cu periferiile.
De fapt, jumătate din suprafaţa Pământului
este aranjată în mod artificial
şi noi hotărâm ce trăieşte şi ce nu,
şi din acest motiv nu avem urşi grizzly
care umblă prin Manhattan.
Dar mutaţia genetică aleatoare?
Ei bine, este genetică.
Acesta este Antonio Alfonseca.
Cunoscut şi sub numele de Caracatiţa.
El a fost Aruncătorul de Rezervă al Anului 2000.
Avea o mutaţie genetică,
avea şase degete la fiecare mână
care s-au dovedit a fi foarte utile pentru un aruncător.
(Râsete)
Dar o mutaţie care nu este aleatoare?
Berea este o mutație non-aleatoare.
Și vinul, și iaurtul.
De câte ori aţi mers prin pădure
şi aţi găsit brânză naturală?
Sau iaurt natural?
Noi am proiectat lucrurile astea.
Interesant ar fi
să ajungem să știm mai multe despre asta.
Am găsit unul dintre cele mai puternice instrumente de modificat gene,
secvențe palindromice scurte interdistanțate regulat, în iaurt.
Când începem să proiectăm celule,
producem 8 din 10 cele mai cunoscute produse farmaceutice,
inclusiv ceea ce folosiţi pentru tratarea artritei,
fiind cel mai vândut medicament -- Humira.
Despre asta e vorba în codul vieţii.
Este o super putere.
Este o modalitate de a programa lucruri,
şi nimic nu ne va schimba
mai mult decât asta.
În ce priveşte codul vieții,
sunt cinci principii
care ne ghidează,
şi aş vrea să găsiţi voi mai multe.
Deci principiul numărul unu:
să ne asumăm responsabilitatea pentru aceste lucruri.
Motivul este
că noi gestionăm asta.
Acestea nu sunt mutaţii aleatoare.
Este ce facem şi ce alegem.
Nu e ca şi cum „S-a întâmplat.”
Nu a avut loc întâmplător.
Nu a spus cineva să facem asta.
Noi proiectăm aceste lucuri,
după regula: îl strici, îl cumperi.
Principiul doi:
trebuie să recunoaştem şi să celebrăm diversitatea acestor lucruri.
Au existat cel puţin 33 de versiuni de hominizi
pe acest Pământ.
Majoritatea au dispărut,
cu excepția noastră.
Dar starea normală şi naturală a Pământului
e dată de existența diferitelor versiuni de oameni în acelaşi timp
de aceea mulţi dintre noi avem puțin din Neanderthal în noi.
Unii avem puțin din Denisova în noi.
Cei din Washington au cel mai mult.
(Râsete)
Principiul trei:
trebuie să respectăm alegerile celorlalţi.
Unii vor alege să nu modifice nimic niciodată.
Unii vor dori să modifice totul.
Unii vor alege să modifice plante, dar nu animale.
Unii vor dori să se modifice pe ei.
Unii vor dori să evolueze ei înșiși.
Diversitatea nu este un lucru rău,
pentru că deşi credem că oamenii sunt foarte diferiţi.
am ajuns atât de aproape de dispariţie
că toţi descindem dintr-o mamă Africană
iar consecinţa este
că există mai multă diversitat în 55 de cimpanzei Africani
decât în şapte miliarde de oameni.
Principiul patru:
ar trebui ca pe un sfert din Pământ
să lucreze doar legile lui Darwin.
Zonele nu trebuie să fie învecinate,
să fie toate în același loc.
Ar trebui să fie o parte ocean, o parte uscat.
Dar nu noi ar trebui să luăm toate deciziile privind evoluţia pe planetă.
Vrem ca sistemul nostru evolutiv să existe în continuare.
Vrem să continuăm sub sistemul lui Darwin.
Este important să avem aceste două sisteme în paralel
pentru a nu distruge evoluţia.
(Aplauze)
Voi încheia prin a spune următoarele:
Aceasta este cea mai captivantă aventură a ființei umane.
Este singura super putere pe care omul a avut-o vreodată.
Ar fi o crimă să nu participaţi
pentru că vă sperie,
pentru că vă ascundeţi.
Puteţi participa în etică. Puteţi participa în politică.
Puteţi participa în afaceri.
Puteţi participa doar gândindu-vă încotro se îndreaptă medicina,
încotro se îndreaptă industria,
în ce direcție conducem lumea.
Ar fi o crimă pentru toţi
să nu fim atenţi când cineva apare la piscină
şi spune două cuvinte,
şi să nu-l ascultaţi dacă spune „codul vieţii”.
Mulţumesc.
(Aplauze)